open-index/open-wikipedia-markdown huggingface dataset:
Veisiejis (Ančia)

**Veisiejis** arba **Naudoris** – ežeras Lietuvoje, Lazdijų rajone, Veisiejų miesto šiauriniame pakraštyje. Ežeras netaisyklingo trikampio formos su nutįsusiomis į pietvakarius ir pietus 2 įlankomis. Ežero ilgis iš pietvakarių į šiaurės rytus – 1,06 km, plotis – iki 1,06 km. Altitudė 112,1 m. Krantai aukšti, šiaurėje apaugę mišku.

Šiaurėje įteka Vernijo upelis iš Vernijo ežero. Pietuose ežeras jungiasi 55 m protaka su Ančios ežeru, per kurį Veisiejų tiltu eina kelias . Anksčiau Veisiejo ežeras buvo laikomas Ančios ežero šiaurine dalimi.

## Šaltiniai
Devybhagavatapurana

**Devybhagavatapurana** (), dar žinomas kaip ***Šrymad Devybhagavatam*** – šaktistinis šventasis tekstas (purana), skirtas deivei Šaktei (Devei). Tai viena iš didžiųjų hinduistų puranų (mahapuranų), nors kitur priskiriama prie mažųjų puranų. „Devybhagavatapuranoje“ Šaktė aprašoma kaip Bhuvanešvarė (pasaulio valdovė).

Sukurta maždaug IX–XIV amžiuje. Tekstas suskirstytas į 12 skyrių, sudarytas iš 18 000 posmų. I–VI puranos dalyse pateikiamas įvairių mitų, metafizinių ištarmių bei bhaktinių tekstų mišinys. Devė aukštinama kaip praamžė tikrovė, visatos pradmuo, tiek beformė, tiek su forma, tiek nekintanti, tiek kintanti. Metafizinė Devės samprata daugiausia perteikta VII–IX dalyse, ypač tekste, vadinamame „Devygyta“, kuris paveiktas „Bhagavadgytos“. X–XII dalyse aptariama kosmologija, etiniai, liturginiai nurodymai.

## Šaltiniai

## Nuorodos
* Angliškas vertimas (Svamis Vidžniananda, 1921 m.)
* „Devygyta“. Pirminis tekstas sanskritu
Veliuonis

**Veliuonis** – ežeras Lietuvoje, Lazdijų rajone, 6,5 km į pietus nuo Šventežerio miestelio. Ežero ilgis iš šiaurės į pietus – 0,52 km, plotis – iki 0,17 km. Altitudė 125,5 m. Krantai aukšti, tik pietinis krantas žemas. Iš vakarų prieina Mikelionio miškas. Rytinėje pakrantėje plyti dirbami laukai. Šiaurėje įteka V-1 upelis iš netoliese telkšančio Prapunto ežero, o pietuose išteka S-1 upelis į Sparto ežerą (Baltosios Ančios baseinas).

Vandenvardis *Veliuõnis* kildinamas nuo žodžio *vėlė, velė* („mirusiojo dvasia“).

## Šaltiniai
Verstaminų ežeras

**Verstaminų ežeras** – ežeras Lietuvoje, Lazdijų rajone, 7 km į šiaurės rytus nuo Lazdijų, 2,5 km į pietryčius nuo Verstaminų. Ežeras trikampio formos, ilgis iš šiaurės į pietus – 0,21 km, plotis – iki 0,19 km. Altitudė 144,4 m. Krantai žemi, pelkėti, tik pietvakarinis krantas aukštokas. Aplinkui plyti pievos ir dirbami laukai. Pietuose išteka upelis link Balinės upės (Kirsnos upės baseinas). Netoli ežero įsikūrę kelios Verstaminų kaimo sodybos.

## Šaltiniai
Varnėnaitis

**Varnėnaitis** – ežeras Lietuvoje, Lazdijų rajone, 3 km į pietvakarius nuo Leipalingio. Ežero ilgis iš vakarų į šiaurės rytus – 0,42 km, plotis – iki 0,1 km. Altitudė 118,7 m. Krantai daugiausia žemi, pelkėti, vakaruose ir šiaurės rytuose apaugę medžiais ir krūmynais. Aplinkui plyti pievos. Šalia įsikūrę Vilkininkų ir Varnėnų kaimai. Vakaruose išteka upelis link Varninio ežero (Vilkaičio ežero baseinas).

## Šaltiniai
Dakšinamūrtis

**Dakšinamūrtis** () – vienas iš hindų dievo Šivos pavidalų – visos žinijos mokytojas.

Įgijęs Dakšinamūrčio pavidalą Šiva perdavė mokymą apie jogą ir mokšą. Rišius jis mokė žvelgdamas į pietus (*dakṣina* – „pietinis“), todėl jo toks vardas. Šankara interpretavo Dakšinamūrtį advaita vedantos požiūriu ir prisidėjo prie Dakšinamūrčio kulto plitimo. Tradicinėje ikonografijoje vaizduojamas sėdįs soste, viena koja pamynęs demoną, viena iš keturių rankų rodąs džniana mudrą (žinijos gestą), apsuptas besiklausančių rišių. Šaivizme Dakšinamūrtis – aukščiausiasis gurus, visų gurų dangiškasis pradmuo.

Dakšinamūrčio kultas labiausiai paplitęs Pietų Indijoje.

## Šaltiniai
Africa Sports d'Abidjan

**Africa Sports d'Abidjan** – Dramblio Kaulo Kranto futbolo klubas, įsikūręs Abidžane. 

## Istorija
Klubas buvo suformuotas 1947 m. Daugkartiniai šalies čempionai ir taurės laimėtojai. Atstovavo savo šaliai Afrikos žemyno turnyruose.

2019–2020 m. sezonas buvo nutrauktas dėl pandemijos. Tuo metu ekipa buvo dešimtoje vietoje (10 iš 14 dalyvių).

2020–2021 m. dėl pandemijos grėsmių pakito čempionato formatas. B grupėje buvo septinti (iš septynių dalyvių) ir į finalines kovas nepateko. Klubui grėsė perkėlimas į žemesnį divizioną.

Nuo 2021–2022 m. sezono žaidė Antroje lygoje ().

## Pasiekimai
;  Pirma lyga (Ligue 1)
*  **Čempionai (17)**: 1967, 1968, 1971, 1977, 1978, 1982, 1983, 1985, 1986, 1987, 1988, 1989, 1996, 1999, 2007, 2008, 2011 m.

;  Draublio Kaulo Kranto futbolo taurė
*  **Nugalėtojai (21)**: 1953, 1954, 1956, 1958, 1961, 1964, 1977, 1978, 1979, 1981, 1982, 1985, 1986, 1989, 1993, 1998, 2002, 2009, 2010, 2015, 2017 m.

## Sezonai

|}
Šaltiniai: 

## Emblema

Vaizdas:Africa Sports d'Abidjan 1948.jpg|1948–2006
Vaizdas:Africa Sports d'Abidjan 2007.png|2007–2012 
Vaizdas:Africa Sports d'Abidjan 2012.png|2012–iki šiol


## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga: raudona  ir žalia .

## Garsesni žaidėjai
; Žaidėjai, atstovavę nacionalinei rinktinei
*  Mamadou Bagayoko, gynėjas;
*  Abdul Kader Keïta, puolėjas;
; Užsieniečiai
*  Kossi Agassa, vartininkas;
*  Rashidi Yekini, puolėjas;

## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* Transfermarkt
* africatopsports
* Globalsportsarchive
AFAD Djékanou

**Academie de Foot Amadou Diallo de Djékanou** sutrumpinat vadinamas **AFAD de Djékanou** – Dramblio Kaulo Kranto futbolo klubas, įsikūręs  Abidžane. 

## Istorija
Klubas buvo suformuotas 2005 m. Tuo metu vadinosi *Association Sportive Pythagore ([[AS Pythagore]])*.

2019–2020 m. sezonas buvo nutrauktas dėl pandemijos. Tuo metu ekipa buvo penktoje vietoje (5 iš 14 dalyvių).

2020–2021 m. dėl pandemijos grėsmių pakito čempionato formatas. A grupėje buvo pirmi, o finalinėse kovose liko ketvirtoje vietoje.

## Pasiekimai
;  **Ligue 1 / Pirma lyga:**
*  **Antroji vieta (2):** 2011, 2012 m.

## Sezonai
; Pastarųjų metų sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę nacionalinei rinktinei
*  Topio Coulibaly, atraminis saugas;
*  Serge Nguessan, saugas;
*  Yannick Zakri, puolėjas;
; Užsieniečiai
*  Pierre Kwizera, atraminis saugas;

## Išnašos

## Nuorodos
* Oficiali klubo svetainė
* SOCCERWAY
* Transfermarkt
* Globalsportsarchive
Williamsville AC

**Williamsville Athletic Club** – Dramblio Kaulo Kranto futbolo klubas, įsikūręs Abidžane. 

## Istorija
Klubas buvo suformuotas 1995 m. Kitados varžėsi žemesniuose divizionuose. Nuo 2014–2015 m. sezono žaidė Antroje lygoje. Nuo 2016–2017 m. sezono rungtyniavo Pirmoje lygoje. 2019–2020 m. sezonas buvo nutrauktas dėl pandemijos. Tuo metu Williamsville AC buvo tryliktoje vietoje (13 iš 14 dalyvių) ir iškrito į žemesnį divizioną. Nuo 2020–2021 m. sezono žaidė Antroje lygoje.

## Spalvinė gama

## Apranga
;Sportinės aprangos pokyčiai:
* Namuose žaidžia raudona balta apranga. 

## Pasiekimai
;  **Pirma lyga / Ligue 1:**
: Antroji vieta: 2016–2017 m.

## Sezonai

|}
Šaltiniai: 

## Garsesni žaidėjai
; Žaidėjai, atstovavę nacionalinei rinktinei
*  Daniel Yeboah, vartininkas;
*  Pacôme Zouzoua, saugas;
; Užsieniečiai
*  Abdel Bouraima, saugas;
*  Aristide Bancé, puolėjas;

## Išnašos

## Nuorodos
* Facebook paskyra 
* SOCCERWAY 
* Transfermarkt 
* Globalsportsarchive
USC Bassam

**Union sportive des clubs de Bassam** – Dramblio Kaulo Kranto futbolo klubas, įsikūręs Gran Basame. 

## Istorija
Klubas buvo suformuotas 1947 m. 2019–2020 m. sezonas buvo nutrauktas dėl pandemijos. Tuo metu ekipa buvo šeštoje vietoje (6 iš 14 dalyvių).

2020–2021 m. dėl pandemijos grėsmių pakito čempionato formatas. B grupėje buvo penkti ir į finalines kovas nepateko.

## Spalvinė gama

## Apranga
Klubo spalvos – raudona, mėlyna.

;Sportinių aprangų gamos pokyčiai:
* Namuose žaidžia raudona mėlyna apranga. 
* Svečiuose žaidžia balta mėlyna arba mėlyna apranga ir raudonomis kojinėmis. 

## Pasiekimai
;  **Premjer divizionas:**
* Antroji vieta (1): 1981 m.

## Sezonai
; Pastarųjų metų sezonai

|}

## Garsesni žaidėjai
; Žaidėjai, atstovavę nacionalinei rinktinei
*  Yao Kévin Konan, gynėjas;
*  Ibrahim Koné, gynėjas;
; Užsieniečiai
* 

## Išnašos

## Nuorodos
* Facebook paskyra
* SOCCERWAY
* FLASHSCORE
* Transfermarkt
* Globalsportsarchive
Moossou FC

**Moossou Football Club** – Dramblio Kaulo Kranto futbolo klubas, įsikūręs Gran Basame. 

## Istorija
2001 m. įkurtas futbolo klubas. Rungtyniavo aukščiausioje lygoje. 2018–2019 m. sezone liko keturioliktoje vietoje ir iškrito į žemesnį divizioną.

## Pasiekimai
;  **Lygos taurė**
* Nugalėtojai (1): 2016 m.

## Sezonai

|}
Šaltiniai: 

## Emblema

Vaizdas:Moossou Football Club emblema iki 2016 m.png|2001–2016 m.
Vaizdas:Moossou Football Club.png|Nuo 2016 m.


## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę nacionalinei rinktinei
*  Constant Wayou, saugas;

## Išnašos

## Nuorodos
* Facebook paskyra
* SOCCERWAY
* Transfermarkt
* Globalsportsarchive
Bouaké FC

**Bouaké Football Club** – Dramblio Kaulo Kranto futbolo klubas, įsikūręs Bvakėje. 

## Istorija
Klubas buvo suformuotas 2007 m. 2019–2020 m. sezonas buvo nutrauktas dėl pandemijos. Tuo metu ekipa buvo dvyliktoje vietoje (12 iš 14 dalyvių).

2020–2021 m. dėl pandemijos grėsmių pakito čempionato formatas. B grupėje buvo ketvirti ir į finalines kovas nepateko.

## Pasiekimai
;  Pirma lyga (Ligue 1)
*  **Čempionai (0)**: –
* Penktoji vieta: 2018–2019 m.

## Sezonai
; Pastarųjų metų sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę nacionalinei rinktinei
*  Ibrahim Samassi, puolėjas;
*  Yaya Sogodogo, „*vigeris*“;
; Užsieniečiai
*  Melvin King, vartininkas;
*  Cheick Omar Ouédraogo, gynėjas;

## Išnašos

## Nuorodos
* **[ Oficiali klubo svetainė]**
* Facebook paskyra
* SOCCERWAY
* FLASHSCORE
* Transfermarkt
* Globalsportsarchive
ASI d'Abengourou

**Association sportive Indenié d'Abengourou**, o sutrumpinat **AS Indenié Abengourou** bei **ASI d'Abengourou**– Dramblio Kaulo Kranto futbolo klubas, įsikūręs Abenguru. Namų rungtynes žaidžia „Stade Henri Konan Bédié“.

## Istorija
Klubas buvo suformuotas 1951 m. Kitados varžėsi aukščiausioje šalies lygoje. Būta iškritimų į žemesnį divizioną. Nuo 2011 m. sezono vėl rungtyniavo Pirmoje lygoje ({{fr|Ligue 1).

2019–2020 m. sezonas buvo nutrauktas dėl pandemijos. Tuo metu ekipa buvo aštuntoje vietoje (8 iš 14 dalyvių).

2020–2021 m. dėl pandemijos grėsmių pakito čempionato formatas. B grupėje buvo šešti ir į finalines kovas nepateko.

### PCA

**„Indénié Sports Association“ (ASI)** direktorių tarybos prezidentas Bernard Adou N'Gouan 2021 m. liepos 21 d., trečiadienį, Abenguru mieste paskelbė, kad ASI per du mėnesius bus privatizuotas, kad būtų daugiau galimybių futbolo klubui vystytis nacionaliniu lygmeniu. Klubas ketverius metus negavo subsidijų iš Regiono tarybos ar miesto savivaldybės. Klubas buvo priklausomas nuo Dramblio Kaulo Kranto futbolo federacijos (FIF) subsidijų ir Adou N'Gouan paramos. **ASI** tikėjosi žaisti 2021–2022 m. Ligue 1.

2021–2022 m. sezono rungtyniavo Ligue 1, buvo trylikti ir grėsė iškritimas į žemesnį divizioną, tačiau išplėtus lygą iki 16 dalyvių, išsaugojo vietą Premjer lygoje.

2022–2023 m. sezone liko keturiolikti iš šešiolikos dalyvių. 2023–2024 m. sezone tarp šešiolikos dalyvių liko paskutinėje vietoje ir iškrito į žemesnį divizioną.

Nuo 2024–2025 m. sezono žaidė Antroje lygoje (.

## Pasiekimai
;  **Ligue 1 / Pirma lyga:**
* Ketvirtoji vieta: 2015–2016 m.

;  **Futbolo taurė:**
*  **Nugalėtojai (1)**: 1988 m.

;  **Lygos taurė**
*  **Nugalėtojai (1)**: 2018 m.

## Sezonai
; Pastarųjų metų sezonai

|}

## Emblema

Vaizdas:Association sportive Indenié d'Abengourou.png|Senasis logotipas
Vaizdas:ASI d'Abengourou 1951.png|ASI logotipas


## Spalvinė gama

## Apranga
;Sportinės aprangos pokyčiai:
* Namuose žaidžia juoda raudona apranga.

## Garsesni žaidėjai
; Žaidėjai, atstovavę nacionalinei rinktinei
*  Marcelin Koffi, gynėjas;
*  Banfa Sylla, saugas;
*  Kévin Zougoula, puolėjas;
; Užsieniečiai
* 

## Išnašos

## Nuorodos
* Facebook paskyra
* SOCCERWAY
* FLASHSCORE
* Transfermarkt
* Globalsportsarchive
AS Tanda

**Association sportive de Tanda**, o sutrumpinat **AS Tanda** – Dramblio Kaulo Kranto futbolo klubas, įsikūręs Tandoje, tačiau namų rungtynes žaidžia kaimyniniame „Stade Henri Konan Bédié“, Abenguru. 

## Istorija
Klubas buvo suformuotas 1961 m. Kitados varžėsi žemesniuose divizionuose. 2019–2020 m. sezonas buvo nutrauktas dėl pandemijos. Tuo metu ekipa buvo septintoje vietoje (7 iš 14 dalyvių).

2020–2021 m. sezone dėl pandemijos grėsmių pakito čempionato formatas. B grupėje buvo septinti (iš 7 dalyvių) ir į finalines kovas nepateko. Po sezono klubui grėsė perkėlimas į žemesnį divizioną.

## Pasiekimai
;  **Futbolo taurė:**
* **Nugalėtojai (1):** 1988 m.
;  **Lygos taurė:**
* **Nugalėtojai (1):** 2018 m.

## Sezonai
; Pastarųjų metų sezonai

|}

## Spalvinė gama
Klubo spalvos – geltona, mėlyna.

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę nacionalinei rinktinei
*  Badra Ali Sangaré, vartininkas;
*  Wonlo Coulibaly, gynėjas;
*  Adama Kangouté, gynėjas;
*  Marcelin Koffi, gynėjas;
*  Inza Diabaté, saugas;
; Užsieniečiai
*  Daouda Diakité, vartininkas;
*  Moussa Yedan, saugas;

## Išnašos

## Nuorodos
* SOCCERWAY
* FLASHSCORE
* Globalsportsarchive
Société Omnisports de l'Armée

**Société Omnisports de l'Armée**, o sutrumpinat **SOA**– Dramblio Kaulo Kranto futbolo klubas, įsikūręs Jamusukre. 

Namų rungtynes žaidžia Jamasukro miesto stadione („Stade de Yamoussoukro“). 

## Istorija

Futbolo komanda buvo suformuota 1964 m. Atstovauja šalies kariuomenei. Klubas užsiima ne tik futbolu, bet ir kitomis sporto šakomis.

2019–2020 m. sezonas buvo nutrauktas dėl pandemijos. Tuo metu ekipa buvo ketvirtoje vietoje (4 iš 14 dalyvių).

2020–2021 m. dėl pandemijos grėsmių pakito čempionato formatas. B grupėje buvo pirmi, o finalinėse kovose liko trečioje vietoje.

## Pasiekimai
; **Ligue 1 / Pirma lyga:**
* Antroji vieta: 1995, 1997 m.
;  **Futbolo taurė:**
* Laimėtojai (1): 1996 m.
* Finalininkai: 2006
;  **Lygos taurė:**
* Laimėtojai (1): 2014 m.

## Sezonai
; Pastarųjų metų sezonai

|}

## Spalvinė gama
Klubo spalvos – oranžinė, juoda ir balta .

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę nacionalinei rinktinei
*  Ira Eliezer Tapé, vartininkas;
*  Simon Kangoh, saugas;
*  Roger Assalé, saugas;
*  Aké Arnaud Loba, puolėjas;
*  Paul Henri Bah Keassé, puolėjas;
; Užsieniečiai
*  Patrick Malo, gynėjas;
*  Soumaïla Ouattara, gynėjas;

## Išnašos

## Nuorodos
* Oficiali klubo svetainė   (arch.)
* SOCCERWAY
* Transfermarkt
* Globalsportsarchive
Pavelas Krukas

**Pavelas Krukas** (*Павел Крук*; g. 1988 m. lapkričio 21 d.) – Baltarusijos futbolininkas, gynėjas. 

## Karjera
Gudijoje, Minske gimęs, bei didžiąją karjeros dalį žaidė įvairiuose Gudijos futbolo klubuose.
 
2016 ir 2017 m. žaidė Lietuvoje ir atstovavo FK Trakai.

2018 m. buvo grįžęs į Gudija.

2019 m. sugrįžo į Lietuvą ir tapo FK Panevėžys nariu. Marškinėlių numeris buvo 21. 

2019 m. A lygoje sužaidė 24 rungtynes, per kurias pasižymėjo keturiais įvarčiais.

2020 m. sausio mėn. pranešta, kad žaidėjas paliko „Panevėžio“ klubą.

2020 m. žaidė Latvijoje už Virsliga debiutantus FK Tukums 2000.

## Išnašos

## Nuorodos
* 
* Transfermarkt 
* Globalsportsarchive
Devymahatmja

**„Devymahatmja“** ( „Deivės didžiadvasiškumas“), dar žinoma kaip ***Durgasaptašati*** (दुर्गासप्तशती = *Durgāsaptaṣatī*) arba ***Čandipatha*** (चण्डीपाठ = *Caṇḍīpāṭha*) – hinduistinė poema, skirta deivei Durgai. Tai maždaug V–VII a. sukurtos „Markandėjos puranos“, dar vadinamos „Čandymahatmja“, dalis (81–93 skyriai). Tai vienas pagrindinių šaktistinių tekstų, ypač populiarus Bengalijoje, Orisoje.

„Devymahatmją“ sudaro 700 posmų, suskirstytų į 13 dalių. Poemoje aprašoma Durgos pergalė prieš demoną buivolą Mahišą. Kasdien skaitoma šaktų šventyklose ir viešai rečituojama per Durgos pūdžos šventę.

## Šaltiniai

## Nuorodos
* „Devymahatmja“ sanskritu
* Rusiškas vertimas
Stade d'Abidjan

**Stade d'Abidjan**– Dramblio Kaulo Kranto futbolo klubas, įsikūręs Abidžane, 

Namų rungtynes žaidžia Abidžano miesto savivaldybės stadione („Stade Municipal d'Abidjan“). 

## Istorija
1936 m. įkurtas futbolo klubas. Daugkartiniai šalies čempionai: 1962, 1964, 1965, 1966, 1969 m.

2017–2018 m. sezone Liga 1 liko tryliktoje vietoje (priešpaskutiniai) ir iškrito į žemesnį divizioną.

2021–2022 m. sezone tapo Antros lygos nugalėtojais B grupėje ir pateko į stipriausią divizioną. Nuo 2022–2023 m. sezono varžėsi Pirmoje lygoje. 2024–2025 m. sezone tapo šalies čempionais šeštą kartą klubo istorijoje.

## Pasiekimai
;  **Premjer divizionas: 6**
: Čempionai : 1962, 1964, 1965, 1966, 1969, 2025 m.
;  **Futbolo taurė: 5**
:Nugalėtojai: 1971, 1976, 1984, 1994, 2000.
:Finalininkai: 2006
;  **Lygos taurė: 0**

## Sezonai
; Pastarųjų metų sezonai

|}

## Spalvinė gama
Klubo spalvos – mėlyna balta raudona .

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę nacionalinei rinktinei
*  Ibrahima Bakayoko, puolėjas;
*  Saint-Jean Koré, puolėjas;
; Užsieniečiai
*  Robert Sankara, gynėjas;

## Išnašos

## Nuorodos
* facebook paskyra
* SOCCERWAY
* Transfermarkt
* Globalsportsarchive
Dramblio Kaulo Kranto futbolo taurė

**Dramblio Kaulo Kranto futbolo taurė** – pagrindinis futbolo taurės turnyras Dramblio Kaulo Krante. Antrasis pagal svarbą turnyras šalyje po League 1 pirmenybių.

## Finalai
* Pateikiami įvykusių finalų rezultatai.

## Išnašos

## Nuorodos
* RSSSF svetainės duomenys apie taurės turnyrus.
Séwé Sports de San-Pédro

**Stade d'Abidjan**– Dramblio Kaulo Kranto futbolo klubas, įsikūręs San Pedre.

Namų rungtynes žaidžia „Stade Auguste Denise“ arba „Stade Robert Champroux“ stadionuose.

## Istorija
1977 m. įkurtas futbolo klubas. Daugkartiniai šalies čempionai. 

2017–2018 m. sezone Liga 1 liko keturioliktoje vietoje (paskutiniai) ir iškrito į žemesnį divizioną.

## Pasiekimai
;  **Premjer divizionas: 3**
: Čempionai : 2012, 2013, 2014
;  **Futbolo taurė: 1**
: Laimėtojai: 2016
: Finalininkai: 1999, 2005, 2012, 2014
;  **Lygos taurė: 0**
: Finalininkai: 2015

## Sezonai

|}
Šaltiniai: 

## Emblema

Vaizdas:SSS Séwé Sports de San-Pédro.png| dabartinė emblema
Vaizdas:Séwé Sports de San-Pédro.png|Ankstesnė emblema
Vaizdas:Séwé Sports de San-Pédro emblema.gif|Senoji emblema


## Spalvinė gama
Klubo spalvos – mėlyna balta žalia .

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę nacionalinei rinktinei
*  Ibrahim Koné, gynėjas;
*  Kouame Noël Nguessan Bi, puolėjas;
; Užsieniečiai
* 

## Išnašos

## Nuorodos
* facebook paskyra
* SOCCERWAY
* Transfermarkt
* Globalsportsarchive
Uwe Gensheimer

**Uwe Gensheimer** (g. 1986 m. spalio 26 d.) – vokiečių profesionalus rankininkas. Nuo 2016 m. atstovauja Prancūzijos klubą Paris Saint-Germain.

2005 m. lapkričio 25 d. pirmą kartą atstovavo Vokietijos rinktinę mače prieš Slovėniją.

## Pasiekimai
***[[Rankinis olimpinėse žaidynėse|Olimpinės žaidynės]]**:
**: 2016 Rio de Žaneiras
***Europos jaunimo čempionatas**:
***Nugalėtojas*: 2006
**'Vokietijos čempionatas:
***Nugalėtojas'': 2016

## Apdovanojimai
* Europos jaunučių čempionato rezultatyviausias žaidėjas: 2004
* Pasaulio jaunimo čempionato rezultatyviausias žaidėjas: 2007
* EHF čempionų lygos rezultatyviausias žaidėjas: 2011,2017
* Bundesliga - geriausias sezono žaidėjas: 2010–11

## Šaltiniai

## Nuorodos
*Oficiali svetainė
Devnia

**Devnia** () – miestas Bulgarijoje, Varnos srityje, 25 km į vakarus nuo Varnos, pramoninis jos priemiestis. Yra uostas, įrengtas ant Beloslavo ežero, protaka besijungiančio su Varnos ežeru ir Juodąja jūra. Didelis chemijos pramonės centras. Taip pat vystoma cemento, statybinių medžiagų, cukraus pramonė, veikia šiluminė jėgainė. Trykšta versmė.

Devnia įsikūrusi senovės graikų-romėnų miesto Markianopolio (*Μαρκιανούπολις*) vietoje. Šį miestą 106 m. įkūrė Trajanas ir pavadino sesers Ulpijos Marianos garbei. IV a. miestas buvo vyskupijos centras, stovėjo bazilika. 614–615 m. Markianopolį sugriovė avarai. Atsikrausčius slavams, miestas pavadintas Devnia, IX–XI a. pastatyta bulgarų tvirtovė. Osmanų laikais tvirtovė buvo sugriauta, liko mažas Devnios kaimas. XX a. antroje pusėje tapo pramoniniu centru.

Dalis senojo Markianopolio paveldo yra išlikę: kolonų pamatai (*Pobiti Kamani* vietovė), amfiteatras, mozaikos (saugomos Mozaikų muziejuje).

## Šaltiniai
Elektrėnų baseinas

**Elektrėnų baseinas** – 50 m ilgio baseinas Elektrėnuose. Baseiną valdo Elektrėnų savivaldybės sporto centras.

Baseiną sudaro 8 takeliai, taip pat yra sauna. Elektrėnų baseino pastate veikia pirčių kompleksas, kurį sudaro suomiška ir rusiška pirtis, šildomas baseinas su kaskada ir povandeninėmis srovėmis.

## Techniniai duomenys
* ilgis – 50 m
* takelių skaičius – 8

## Darbo laikas
*Pirmadieniais – penktadieniais nuo 6.30 val. iki 23.00 val.
*Šeštadieniais – sekmadieniais nuo 9.00 iki 23.00 val.

## Nuorodos
*Svetainė
Degtiarskas

**Degtiarskas** () – miestas Rusijoje, Sverdlovsko srityje, 34 km į pietvakarius nuo Jekaterinburgo, Viazovkos slėnyje; miesto apygardos centras. Chemijos, metalo apdirbimo, maisto (duonos) pramonė. Apylinkėse yra vario rūdos, pirito telkinių.

## Istorija
XIX a. pab. Degtiarsko apylinkėse ėmė kurtis deguto gamyklos. Gyvenvietė įkurta 1914 m., pradėjus pirito gavybą. 1954 m. tapo miestu.

Degtiarskas pagarsėjo, kai 1960 m. gegužės 1 d. čia nepastebėtas įsiveržė JAV žvalgybinis lėktuvas Lockheed U-2. Jis ir jį persekiojęs tarybinis lėktuvas buvo numušti TSRS oro erdvės gynybinių pajėgų.

## Šaltiniai
Dedovskas

**Dedovskas** () – miestas Rusijoje, Maskvos srityje, 38 km į šiaurės vakarus nuo Maskvos centro, Istros rajone. Pro miestą eina Maskvos–Volokolamsko plentas ir Maskvos–Rygos geležinkelis. Tekstilės, avalynės, maisto, siuvimo, keramikos pramonė. Veikia kultūros namai, meno galerija, Šv. Jurgio cerkvė. Apylinkėse yra Anosino Šv. Boriso ir Glebo moterų vienuolynas.

## Istorija
Dedovskas ėmė kurtis 1913 m. pastačius audimo ir verpimo manufaktūrą. 1940 m. sujungus keletą gyvenviečių, sudarytas Dedovsko miestas.

## Šaltiniai
Vietnaminė pušis

**Vietnaminė pušis** (*Pinus merkusii*) arba **sumatrinė pušis** – pušinių (*Pinaceae*) šeimos, pušų (*Pinus*) genties spygliuotis visžalis medis. Paplitusi pietryčių Azijoje, daugiausiai Indonezijoje, Sumatros saloje ir Filipinuose.

Vietnaminės pušies aukštis – 25–45 metrai, kamieno skersmuo – iki metro. Žievės spalva įvairuoja nuo oranžinės iki raudonos. Spygliai maždaug 15-20 cm ilgio ir mažiau nei 1 mm storio.

Kankorėžiai yra kūgiški, 5-8 cm ilgio, sėklos – 5–6 mm ilgio.
Meksikinė pušis

**Meksikinė pušis** (*Pinus cembroides*) – pušinių (*Pinaceae*) šeimos, pušų (*Pinus*) genties spygliuotis visžalis medis. Paplitusi Meksikoje, taip pat Arizonos, Teksaso, Naujosios Meksikos valstijose (JAV).

Meksikinės pušies aukštis – maždaug 20 metrų, kamieno skersmuo – 50 cm. Sėklos – didelės, naudojamos maistui. Kankorėžiai – apvalūs, 3–4 cm.

Meksikinė pušis auga 1600–2400 m aukštyje, prisitaikiusi prie sausringo klimato.
Devdorakio ledynas

**Devdorakio ledynas** (, , ) – slėninis ledynas Kaukazo kalnuose, šiaurės rytiniame Kazbeko šlaite, netoli Gruzijos karo kelio. Patenka į Rusijos (Šiaurės Osetijos) ir Gruzijos teritorijas. Ilgis – 7,2 km, plotis – 300 m, plotas – 4,1 km². Leidžiasi iki 2257 m aukščio. Paviršius suaižytas ledokryčių ir plyšių. Iš ledyno išteka Devdorakio upė (Tereko baseinas).

## Šaltiniai
Devos kalnai

**Devos kalnai** () – kalnų masyvas Japonijoje, Honšiū salos šiaurės vakaruose, istorinėje Devos žemėje. Masyvo ilgis 225 km, vyraujantis aukštis 200–800 m, didžiausias – 2230 m (Tiokajaus k.). Kalnai sudaryti iš kristalinių ir nuosėdinių uolienų, yra naftos, gamtinių dujų telkinių. Šlaituose auga spygliuočių miškai.

Devos kalnai yra svarbi sakralinė erdvė šintoizme ir japonų budizme. Svarbiausi yra 3 kalnai: Haguras (414 m), Gasanas (1984 m), Judonas (1500 m). Į Devos kalnus pasitraukdavo asketai, poetai (princas Hačiko, En no Gjodža, Kūkajis, Bašio ir kt.). Prie šventųjų kalnų įrengtos pagodos, *[[torii]]* vartai.


Gassan (5693125340).jpg|Gasano kalnas
Yudonosan Torii gate 2006-B.jpg|Judono *torii*
Mt.Haguro stone steps and cedar trees.jpg|Kelias į Haguro kalną
Haguro pagoda.jpg|Haguro kalno pagoda


## Šaltiniai
Albanijos krepšinio lyga

**Albanijos krepšinio lyga** – aukščiausia Albanijos krepšinio lyga.

## Dabartiniai klubai

## Čempionai iki 2002 m.
Austrijos krepšinio lyga

**Austrijos krepšinio lyga** – aukščiausia Austrijos krepšinio lyga.

## Dabartiniai klubai
* Allianz Swans Gmunden
* Kraftwerk Wels
* Raiffeisen Panthers Fürstenfeld	
* Arkadia Traiskirchen Lions	
* Kapfenberg Bulls	
* Zepter Vienna	
* redwell Gunners Oberwart	
* Xion Dukes Klosterneuburg	
* Raiffeisen Graz	
## Čempionai

* 1946–47 WAC
* 1947–48 Neįvyko
* 1948–49 Admira Wien
* 1949–50 Post Wien
* 1950–51 Wiener
* 1951–52 Handelsministerium
* 1952–53 Union Babenberg
* 1953–54 Union Babenberg
* 1954–55 Union Babenberg
* 1955–56 Engelmann Wien
* 1956–57 Union Babenberg
* 1957–58 Engelmann Wien
* 1958–59 Union Babenberg
* 1959–60 Engelmann Wien
* 1960–61 Engelmann Wien
* 1961–62 Engelmann Wien
* 1962–63 Handelsministerium
* 1963–64 Handelsministerium

* 1964–65 Handelsministerium
* 1965–66 Union Kuenring
* 1966–67 Engelmann Wien
* 1967–68 Engelmann Wien
* 1968–69 Engelmann Wien
* 1969–70 Engelmann Wien
* 1970–71 Radio Koch Wien
* 1971–72 Radio Koch Wien
* 1972–73 Wienerberger
* 1973–74 Wienerberger
* 1974–75 Sefra Wien
* 1975–76 Sefra Wien
* 1976–77 Shopping Centre Wien
* 1977–78 Klosterneuburg
* 1978–79 UBSC Wien
* 1979–80 UBSC Wien
* 1980–81 UBSC Wien
* 1981–82 UBSC Wien

* 1982–83 Klosterneuburg
* 1983–84 Klosterneuburg
* 1984–85 Klosterneuburg
* 1985–86 Klosterneuburg
* 1986–87 Klosterneuburg
* 1987–88 Klosterneuburg
* 1988–89 Klosterneuburg
* 1989–90 Klosterneuburg
* 1990–91 Möllersdorf
* 1991–92 Union SPI
* 1992–93 UBC Sankt Pölten
* 1993–94 Möllersdorf
* 1994–95 UBC Sankt Pölten
* 1995–96 UBC Sankt Pölten
* 1996–97 UBC Sankt Pölten
* 1997–98 UBC Sankt Pölten
* 1998–99 UBC Sankt Pölten
* 1999–00 Traiskirchen Lions

* 2000–01 Kapfenberg Bulls
* 2001–02 Kapfenberg Bulls
* 2002–03 Kapfenberg Bulls
* 2003–04 Kapfenberg Bulls
* 2004–05 Swans Gmunden
* 2005–06 Swans Gmunden
* 2006–07 Swans Gmunden
* 2007–08 Panthers Fürstenfeld
* 2008–09 Kraftwerk Wels
* 2009–10 Swans Gmunden
* 2010–11 Oberwart Gunners
* 2011–12 Xion Dukes Klosterneuburg
* 2012–13 Zepter Vienna
* 2013–14 Güssing Knights
* 2014–15 Güssing Knights
* 2015–16 Redwell Oberwart Gunners
* 2016–17 ece Bulls Kapfenberg
* 2017–18 ece Bulls Kapfenberg
Čelekeno pusiasalis

**Čelekeno pusiasalis** () – pusiasalis Turkmėnijoje, Kaspijos jūros rytuose. Plotas – 500 km², maždaug 40 km ilgio ir 22 km pločio. Didesniosios dalies paviršiaus absoliutinis aukštis yra žemiau  vandenyno lygio, tik pats vidurys siekia keliasdešimt metrų aukščio. Iki  1937 m. Čelekenas buvo sala, tačiau nuslūgus Kaspijos jūros vandens lygiui tapo pusiasaliu.

Yra naftos, ozokerito telkiniai. Čelekeno nafta buvo žinoma dar Čingischano laikais. Šimtmečius ji buvo semiama iš versmių odiniais maišais ir gabenama į Iraną, Astrachanę.

Kažin ar žmogus čia gyventų, jei ne gelmių turtai. Apie juos rašė dar antikos rašytojai Plinijus ir Herodotas. Net Čelekeno pavadinimas siejamas su persų kalbos žodžiu čarakan - "keturi lobiai". Nuo seno jais buvo laikoma nafta, ozokeritas, mineraliniai dažai ir mineralinė druska.
Čelekeno šiaurė priklauso Turkmenbaši rezervatui.

## Šaltiniai
Nefritas (filmas)

**Nefritas** () – 1995 m. JAV sukurtas erotinis kriminalinis filmas.

## Pagrindiniai aktoriai
: *Aktorius – vaidmuo*
* David Caruso – Deividas Korelis
* Linda Fiorentino – Trina Gevin
* Chazz Palminteri – Metas Gevinas
* Richard Crenna – gubernatorius
* Michael Biehl
* Donna Murphy
* Ken King
* Angie Everhart

## Turinys
 
Policininkas Korelis, tirdamas savo namuose nužudyto milionieriaus bylą, netrukus nustato, kad pagrindinė įtariamoji yra Trina Gevin, su kuria jis kažkada buvo artimas ir kuri vėliau ištekėjo už jo geriausio draugo. Nors situacija verčia atsisakyti tyrimo ir perleisti jį kitam, Korelis stengiasi pats užbaigti bylą. Miręs turtuolis dažnai savo namuose susitikinėdavo su moterimis, kurių viena pasivadinusi „Nefritu“. Paviešintas įtarimas, kad tai ir yra Trina, sugriauna Korelio ir Gevinų draugystę.

Kai paaiškėja, kad byloje yra įpainiotas ir valstijos gubernatorius, Koreliui ir Trinai pradeda grėsti mirtinas pavojus...

## Apdovanojimai
* Auksinė avietė (nominacija) – blogiausias scenarijus
Romas Pikčilingis

**Romas Pikčilingis** (g. 1949 m. rugpjūčio 25 d. Padauguvoje, Kauno rajonas) – ilgametis Lietuvos futbolo federacijos darbuotojas, futbolo treneris.

## Veikla futbolo srityje

1982 m. įkūrė Kauno „Aido“ komandą ir buvo jos treneris. 1985 m. komanda pateko į Lietuvos aukščiausią futbolo lygą ir žaidė joje iki 1987 m.

Nuo 1988 m. buvo Kauno futbolo federacijos atsakingasis sekretorius. Vėliau įkūrus KAFF buvo jos atsakinguoju sekretorium, o nuo 2013 m. KAFF viceprezidentas.

Nuo 1989 iki 2008 m. buvo Lietuvos futbolo federacijos (LFF) vykdomojo komiteto narys.

Nuo 1992 m. iki dabar dirba LFF varžybų ir renginių skyriaus vadybininkas.
Maisto bankas

**Maisto bankas** – pelno nesiekianti labdaros organizacija, kovojanti prieš maisto švaistymą ir teikianti pagalbą maistu skurstantiesiems.

## Istorija
Pirmasis maisto bankas *St. Mary’s Food Bank* buvo įkurtas 1967 m. Arizonoje (JAV), John Van Hengel iniciatyva. Maisto bankų idėja Jungtinėse Amerikos Valstijose paplito žaibiškai, po kelių metų pirmieji maisto bankai atsirado Kanadoje. 1984 m., išgirdusi žinią apie Kanadoje Francis Lopez įsteigtą maisto banką, sesuo Cécile Bigot įsteigia pirmąjį maisto banką Prancūzijoje. Vėliau jos pavyzdžiu pasekė belgas André Hubert, įsteigęs pirmąjį maisto banką Briuselyje. Didėjant maisto bankų skaičiui Europoje, buvo nutarta, jog reikalingas vienas organas, kuris atstovautų maisto bankams Europos lygmeniu. Taip 1986 m. buvo įkurta Europos maisto bankų federacija *Fédération Européenne des Banques Alimentaires – European Federation of Food Banks (FEBA)*. 1988–1992 m. FEBA rėmė maisto bankų plėtrą Ispanijoje, Italijoje, Islandijoje, vėliau 1994–2001 m. Portugalijoje, Lenkijoje bei Graikijoje. Nuo 2004 m. prie šio tarptautinio tinklo prisijungė Vengrija, Čekija, Slovakija, Serbija, Jungtinė Karalystė ir Lietuva, vėliau Nyderlandai, Šveicarija, Estija, Danija. 2013 m. tinklo narėmis tapo Ukraina ir Bulgarija, vėliau Norvegija (2014 m.) bei Austrija (2015 m.).

## Lietuvoje

„Maisto bankas“ Lietuvoje veiklą pradėjo 2001 m., kuomet labdaros ir paramos fondas „Lietuvos ir JAV iniciatyvos“ pradėjo vykdyti „Maisto banko" labdaros programą. Didžiuosiuose Lietuvos miestuose pradėtos organizuoti „Maisto banko” akcijos, kurių metu šimtai ne pelno organizacijų ir tūkstančiai savanorių padėjo rinkti žmonių skurstantiesiems aukojamą maistą.

2007 m. „Maisto bankas“ tapo savarankišku labdaros ir paramos fondu, kurio tikslas – padėti pamaitinti nepasiturinčiuosius, mažinti maisto švaistymą, skatinti visuomenės solidarumą ir pilietiškumą.

Pirmuosius regioninius padalinius įsteigęs Vilniuje ir Panevėžyje, 2009 m. „Maisto bankas" pradėjo veiklą Kaune ir Klaipėdoje, o 2015 m. duris atvėrė ir „Maisto banko” regiono padalinys Šiauliuose. Šiandien paramą maistu renka ir dalina 84 Lietuvos mieste ir rajone.

## Šaltiniai
Konradas Šulcas

**Konradas Šulcas (Šultcas)** (, ; 1731 m. sausio 1 d. Jelgavoje – 1802 m. sausio 23 d. Žeimelyje) – iš Baltijos vokiečių kilęs Latvijos ir Lietuvos evangelikų liuteronų kunigas, religinės bendruomenės veikėjas.

## Biografija

Gimė ir augo amatininko šeimoje. Mokėsi namuose ir Jelgavos mokykloje, nuo 1744 m. buvo Duobelės vargonininko padejėju. Gavęs Jelgavos miesto stipendiją, nuo 1751 m. Karaliaučiaus universitete studijavo teologiją. 1755 m. dirbo namų mokytoju Duolėje (prie Rygos). 1759 m. paskirtas kunigu į Žeimelio evangelikų liuteronų bažnyčią, tuo metu priklaususią Kuršo konsistorijos Bauskės diecezijai. Šiame miestelyje 1786 m. vietoj medinės pradėjo statyti neogotikinę akmens mūro bažnyčią. 1793 m. rugsėjo 29 d. naujoji šventovė buvo konsekruota.

1761 m. vedė Katariną Magdaleną Rosenberger, 1772 m. jiems gimė sūnus Lybegotas Otto Konradas – būsimasis Latvijos ir Lietuvos evangelikų liuteronų kunigas, latvių literatas. 

Kun. Konradas Šulcas paruošė Lietuvai skirtos atskiros Konsistorijos projektą ir 1783 m. *Collegium Synodale repraesentativum* vardu ji buvo įsteigta. Už tai K.Šulcui suteiktas Lietuvos generalinio senjoro laipsnis. Paruošė jis ir parapijos įstatus (1782 m.), ir miestelio mokyklos mokymo planus (1790 m.). Lietuvos evangeliškų parapijų kunigams 1795 m. K.Šulcas latviškai parašė parankinę knygą „Lettisches Pastoral–Hand–Buch”. 1772 m. kartu su kitais įsteigė *Bauskės kunigų našlių kasą* ir nuo 1784 m. buvo jos asesoriumi. 

Palaidotas Žeimelio bažnyčioje, ant sakyklos stovo pritvirtinta atminimo lenta su vokišku užrašu.

## Šaltiniai
* ''Schul(t)z, Conrad'' // Baltisches Biographisches Lexikon digital 
* Kallmeyer. Slv., A.Apīnis. ''Šulcs (Schulz) Konrāds'' // lgdb.lnb.lv
* Parapijos istorija (''Žeimelyje'') // www.liuteronai.lt/ 
* Kęstutis Pulokas. ''LELB parapijų bendrystė: Vilnius–Žeimelis'' // www.velb.lt 
* [Schultz (Liebegott Otto Conrad). // Johann Friedrich von Recke, Karl Eduard Napiersky. ''Allgemeines Schriftsteller- und Gelehrten-lexikon der provinzen Livland'', 4 t., S. 140](https://books.google.lt/books?id=CMMGAAAAYAAJ&pg=PA140&dq=Schultz+(Liebegott+Otto+Konrad)+Sohn+des+vorgehenden&hl=lt&sa=X&ved=0ahUKEwiF_9X1tvDfAhVLlCwKHV6qD5IQ6AEIKTAA#v=onepage&q=Schultz%20(Liebegott%20Otto%20Konrad)%20Sohn%20des%20vorgehenden&f=false)
Lokomotyvas Gp

**Gp** – greitaeigis garinis lokomotyvas, Lietuvos geležinkelių užsakymu suprojektuotas ir pagamintas „Škodos“ gamykloje Pilzene (Čekoslovakija). Iš viso buvo išleisti šeši tokio tipo garvežiai, sukurti vokiškos serijos *03* pavyzdžiu. Užsakovą lokomotyvai pasiekė 1939 m. (kitais duomenimis 1940 m. sausį).  

## Istorija
Pagal tarptautinį konkursą užsakyti garvežiai Lietuvos teritorijoje  buvo naudojami atkarpoje Virbalis–Kaunas–Šiauliai–Joniškis. Pastarajame mieste keleiviniai ir pašto vagonai bei vagonas–restoranas buvo perimami Latvijos geležinkelių. Po to, sulaukęs tos pačios sudėties vagonų sąstato iš Rygos, lokomotyvas *Gp* jį traukdavo atgal ir Eitkūnuose perduodavo vokiečių traukiniui D 1/2.

1940 m. Lietuvos geležinkelių įmonė kartu su visu turtu perėjo į TSRS geležinkelių ministerijos pavaldumą. 1941 m. šalį okupavo nacistinės Vokietijos kariuomenė. Šeši lokomotyvai *Gp* buvo rekvizuoti, ir Reichsbano kontora Rygoje juos 1943 m. atidavė Hamburgo geležinkelio įmonei, kuri tais pačiais metais juos pardavė Čekijos įmonei ČMD–BMB. 

Pokaryje garvežiai liko Čekoslovakijoje ir buvo priskirti Prahos, Dečino bei Brno depams. Dėl didelių ašinių apkrovų jų eksploatacija šioje šalyje buvo ribojama, o ir projektinį 130 km/h greitį neleido išvystyti tuometinės šalies geležinkelių naudojimo taisyklės. 1969 m. lokomotyvai *Gp* buvo nurašyti.

Šiuo metu yra išlikęs tik vienas garvežio *Gp* egzempliorius – kaip firmos „Škoda“ 1000–tasis pagamintas lokomotyvas (gamyklinis numeris 399.005) jis saugomas *Bratislava východ* geležinkelių muziejuje Slovakijoje.

## Literatūra
* Autorenkollektiv. *Katalog der historischen Eisenbahnfahrzeuge auf slowakischem Gebiet* – Bratislava, 2001
* Helmut Griebl. *ČSD Dampflokomotiven* – Wien: Verlag Slezak, 1969
*  Herman Gijsbert Hesselink, Norbert Tempel. Eisenbahnen im Baltikum – Münster: Verlag Lok–Report, 1996 ISBN 3921980518

## Nuorodos

* Istorinė nuotrauka
* Išlikusio lokomotyvo fotografijos
* Garvežys Daugpilyje (1942 m. nuotrauka)
Veni, vidi, vici

**Veni, vidi, vici** () – posakis lotynų kalba, priskiriamas Gajui Julijui Cezariui, paminėjusiam šią frazę laiške Romos senatui, pranešdamas apie pergalę Zelos mūšyje prieš Farnaką II. Posakis vartojamas norint pranešti apie greitą, trumpą pergalę.

Šis posakis dažnai naudojamas muzikoje, mene, literatūroje.
Londono Šv. Patriko kapinės

**Londono Šv.Patriko Romos katalikų kapinės** () – katalikiškos kapinės Londono miesto rytinėje dalyje, Leytonstonė rajone. Jos nesunkiai pasiekiamos greitkeliu A12, netoliese yra ir metro stotelė.  

## Istorija

Kapinės įkurtos 1861 m. ir buvo skirtos katalikams emigrantams, kurių Rytiniame Londone tuo metu gausiai gyventa. Pavadintos Šventojo Patriko vardu, teritorijoje pastatyta koplyčia. Po Pirmojo ir Antrojo pasaulinių karų naujai suformuoti  karinių palaidojimų sklypai – čia ilsisi įvairių tautybių kariai katalikai, kovoję Didžiosios Britanijos pusėje. Kapinės užima 17,4 ha plotą, jose palaidota apie 200.000 žmonių. 

Manoma, kad jų tarpe yra ir apie 2000 išeivių iš Lietuvos. 1963 m. Londono lietuvių Šv. Kazimiero parapija nusipirko atskirą sklypą, kuriame amžinam poilsiui atgulė 200 tautiečių. 

## Žinomų asmenybių kapai
* Walter James Croot (1875–1897) – ringe miręs pasaulio bokso čempionas
* Patrick Mullane (1858–1919) – artilerijos seržantas, britų–afganistaniečių karo didvyris 
* Bronius Kazys Balutis (1880–1967) – Lietuvos ambasadorius Didžiojoje Britanijoje, politinis bei visuomenės veikėjas
* Vladas Šlaitas (1920–1995) – poetas
* Vincas Balickas (1904–1996) – ekonomistas, Lietuvos ambasadorius Didžiojoje Britanijoje

## Šaltiniai

* Londonas (Anglija, Jungtinė Karalystė)
* Leytonstone (St. Patrick's) Roman Catholic Cemetery
Nenugalima jėga

**Nenugalima jėga** (dažnai , rečiau ) – teisės principas, reiškiantis, kad negalima reikalauti to, kas neįmanoma (). Šis principas dažnai taikomas sutartyse, nurodant, kad esant išskirtinėms ir nei vienos iš sutarties šalių nekontroliuojamoms sąlygoms (pavyzdžiui, įvykus žemės drebėjimui, potvyniui, ugnikalnio išsiveržimui ar kitai stichinei nelaimei, kilus karui, įvykus perversmui, patyrus nusikaltimo žalą ar pan.) sutarties įsipareigojimai gali būti nevykdomi ir abi ar viena iš šalių atleidžiama nuo atsakomybės. Principas taikomas tiek atskirų šalių civilinėje, tiek ir tarp valstybių galiojančioje tarptautinėje teisėje.

## Lietuva
Lietuvos civiliniame kodekse nenugalima jėga įvardinta prievolių teisei skirtoje Šeštoje knygoje, 6.212 straipsnyje, kurio pirmos dvi dalys teigia:

## Šaltiniai
Puente Altas

**Puente Altas** () – miestas Čilės viduryje, 18 km nuo Santjago, antrasis pagal dydį šalies miestas. Kordiljeros provincijos sostinė.

Miestas įkurtas 1898 m., pradėjo kurtis XIX a. viduryje. Tekstilės ir popieriaus pramonė, aplink miestą auga vynmedžiai. Daug žmonių dirba Santjage. Su Santjagu ir San Bernardu jungia geležinkeliai, plentai.

## Šaltiniai
Lentvario–Virbalio geležinkelis

**Lentvario–Virbalio geležinkelis** – istorinė 1520 mm vėžės geležinkelio linija, jungianti Lentvario geležinkelio mazgą su pasienio Kybartų stotimi, kuri iki 1964 m. vadinta Virbalio vardu. Istorinis Lentvario–Virbalio geležinkelis dalimis persidengia su Vilniaus–Kauno ir Kauno–Marijampolės linijomis. Už 1 km į vakarus buvo Eitkūnų geležinkelio stotis, priklausiusi Vokietijai.

## Istorija

Peterburgo–Varšuvos geležinkelio atšaka iš Lentvario į Virbalį (Rusijos imperijos ir Prūsijos pasienis) leista statyti 1859 m. kovo 12 d., darbai prasidėjo tų pačių metų pavasarį, dirbo 7–9 tūkst. darbininkų. Kauno–Virbalio atkarpa patvirtinta 1858 m. kovo 1 d., ji buvo vienos vėžės. Galinės atkarpos stotys, Lentvario ir Kybartų, įrengtos kaip aukščiausios klasės, Kaune įrengtos vagonų remonto dirbtuvės ir garvežių depas.

Atkarpoje įrengtas Kauno geležinkelio tunelis, pastatytas Kauno geležinkelio tiltas per Nemuną. Pirmieji traukiniai Kauno–Virbalio atkarpa paleisti 1861 m. balandžio 23 d. (iki laikinosios Kauno stoties Aleksote kairiajame Nemuno krante). Po metų, 1862 m. kovo 15 d. atidarytas traukinių eismas Kauno–Lentvario linijoje (Kauno stotis dešiniajame Nemuno krante). Bendras geležinkelio atšakos Lentvaris–Kaunas–Virbalis–Eitkūnai ilgis buvo 162 varstai (173 km).

1871 m. Kaišiadorių–Lentvario atkarpa tapo Liepojos–Romnų geležinkelio dalimi. Kaizerinės Lietuvos okupacijos metu šias dvi geležinkelio linijas papildomai sujungė Palemono–Gaižiūnų linija. 1924 m. nutiestas atšaka Kazlų Rūdos–Šeštokų geležinkelis. 1939 m. Kauno–Kybartų ruože traukiniai galėjo važiuoti 120 km/h greičiu.

Užėjus sovietams, 1940 m. pabaigoje geležinkelio vėžė perkalta į sovietinę, panašiu laiku ruožas padarytas dvikeliu.

## Stotys

## Kauno–Kybartų ruožas

|}

## Šaltiniai
Silver Bells

**Silver bells**, *Sidabriniai varpeliai* (iš latvių kalbos: Starptautiskais garīgās mūzikas festivāls «Sudraba zvani») — sakralinės muzikos chorų, vokalinių ansamblių ir solistų festivalis - konkursas, vykstantis Daugpilyje (Latvija). Pirmasis festivalis įvyko 2000 metais ir buvo skirtas 725-ųjų miesto jubiliejui paminėti. Nuo 2005 m. festivalis vyksta kas antrus metus. XIII festivalyje (2019 metais) savo jėgas išbandė daugiau nei 2000 dalyvių iš kurių net 4 kolektyvai ir 5 solistai dalyvavo iš Lietuvos. Pelnytos trys I vietos (Šiaulių berniukų ir jaunuolių choras „Dagilėlis“, solistai Ignas Ščesnulevičius ir Rimantas Kramičius), penkios II vietos ir viena III vieta.

Atstovai iš Lietuvos festivalyje nedalyvavo tik 2004 m., tai rodo, kad šis festivalis yra labai pamėgtas lietuvių.

Nugalėtojai apdovanojami diplomais, trofėjais, o Grand Prix laimėtojas gauna ir piniginę premiją.

Festivalį organizuoja Daugpilio miesto Dūma.

## Nuorodos
* Festivalio tinklapis

## Šaltiniai
Spąstai maniakui

**Spąstai maniakui** () – 1970 m. sukurtas kriminalinis filmas.

## Pagrindiniai aktoriai
: *Aktorius – vaidmuo*
* Bruno Cremer – daktaras Lambertis
* Renaud Verley – Davidas 
* Marianne Comtell – Livija
* Rafaella Carra – Alberta
* Mario Adorf
* Jean Martin
* Agostina Belli

## Turinys
 
Turtuolio sūnus Davidas, nerūpestingai leidžiantis dienas ir tėvo pinigus, kartą susipažįsta su mergina. Po trumpalaikio bendravimo jiedu susipyksta ir Davidas išsodina ją iš automobilio vidury laukų. Po dienos mergina randama nusižudžiusi ir tai sukrečia Davidą. Šio tėvas nusamdo buvusį psichiatrą Lambertį, praradusį licenciją verstis gydytojo praktika, kad šis padėtų Davidui atsigauti.

Lambertis įvairiais būdais siekia jaunuolio dėmesio ir imasi domėtis merginos mirtimi. Ši už pinigus buvo sutikusi pozuoti privačioms  mazochistinėms nuotraukoms ir, gydytojo nuomone, galėjo tapti maniako auka. Jis su Davidu nusprendžia rasti merginą, išoriškai panašią į žuvusiąją ir panaudoti ją kaip jauką žudikui…
Suum cuique

**Suum cuique** () – lotyniškas posakis, devizas, buvęs svarbus antikos mąstytojų įžvalgose.

## Antika

Šis posakis susijęs su senu graikų teisingumo principu. Platono veikale „Valstybė“ (gr. Πολιτεία, lot. De Republica) siūlomas preliminarus  apibrėžimas, kad „dirbti tik savo darbą ir nebūti šimtadarbiu kaip tik ir yra teisingumas („“, 4.433a). Kiekvienas turi veikti pagal savo galimybes ir sugebėjimus, tarnauti šaliai ir visai visuomenei. Be to, kiekvienas turėtų gauti „savo“ (pvz., teises) ir iš jo neturi būti atimtas „savo“ (pvz., turtas) (433e).

Romėnų teisininkas Ulpianas (*Domitius Ulpianus*) šį posakį įtraukė į teisinį principą. Aukščiausiu teisės principu matė teisingumą, apie kurį jis rašė: „teisės principai yra šie: gyventi garbingai, nekenkti kitiems, kiekvienam atiduoti tai, kas jam priklauso“ (*Iuris praecepta sunt haec: honeste vivere, alterum non laedere, suum cuique tribuere*, D.1.1.1.1).

Frazė sutinkama Justiniano „Civilinės teisės sąvado“ pradžioje: *iuris praecepta sunt haec: honeste vivere, alterum non laedere, suum cuique tribuere* (Inst. 1,1,3-4).

Posakiui suteikė žinomumo romėnų filosofas, oratorius Markas Tulijus Ciceronas: „kiekvienam savo yra gražiausia“ (*suum cuique pulchrum est*). Ši frazė sutinkama Cicerono traktatuose  „De Natura Deorum“, „De legibus“, „De Officiis“ ir kt.

Ilgainiui posakis pradėtas vartoti plačiau, ne vien juridinio konteksto ribose.

## Devizas

*Suum cuique* yra Juodojo erelio ordino devizas. Šis ordinas (,  1701 m.) yra Prūsijos karalystės aukščiausias riterių apdovanojimas.

XX a. viduryje šį posakį, išverstą į vokiečių kalbą () ciniškai pritaikė naciai, iškabinę jį virš Buchenvaldo koncentracijos stovyklos vartų.

Devizas (lotyniška versija) tebenaudojamas šiandieninėje Vokietijoje - karo policijos herbas (feldjėgeriai), taip pat siejamas su Berlyne veikiančia masonų lože, Juodojo erelio lože (*Johannisloge Zum schwarzen Adler*). Yra pasitaikę atvejų, kai Vokietijoje devizas sulaukė neigiamos visuomenės kritikos - garsios kompanijos „Tchibo“, „Esso“, „Nokia“ buvo priverstos nukabinti reklaminius plakatus su šūkiu „Kiekvienam savo“.

Šį devizą yra pasirinkusi Advokatų taryba Škotijoje, švietimo įstaigų teisės fakultetai (Lundo, Upsalos universitetuose Švedijoje, Bahijos federaliniame universitete Brazilijoje).

## Galerija


Fotothek df ps 0006120 Denkmäler - Denkmale - Ehrenmäler - Ehrenmale ^ Ereignisd.jpg|Buchenvaldo vartai su vokišku *„Jedem das Seine“*
Black Eagle Order star.jpg|Juodojo erelio ordinas
Stammbuch Jonas Deutschländer img 10.jpg|Knygos iliustracija, ~1729 m.
Ott Frères, SUUM CUIQUE.jpg|Vitražas, 1897 m.
Basel 2012-09-28 Mattes (17).JPG|Durys Bazelio rotušėje (Šveicarija)
Ladonian Coat of Arms.png|Ladonijos mikronacijos herbas (Švedija)
Windhoek COA.svg|Vindhuko herbas (Namibija)


## Šaltiniai
Mevlan Adili

**Mevlanas Adili** (g. 1994 m. kovo 30 d.) – Makedonijos futbolininkas, gynėjas.

## Karjera
Žaidėjas rungtyniavo gimtinėje bei Rumunijos lygose. Kitados atstovavo Makedonijos U-21 rinktinei.

### Vilniaus "Žalgiris"
2019 m. sausio mėnesį pasirašė sutartį  su Vilniaus „Žalgiriu“. 

Komandai atstovavo A lygoje devyneriose rungtynėse. Suspėjo užsidirbti dvi raudonas kortas. 

Kol turėdavo praleidinėti A lygos rungtynes, žaisdavo už Žalgiris B ekipą. Už žalgirio jaunimo komandą sužaidė ketverias rungtynes.

2019 m. birželio 19 d. pranešta, kad abipusiu susitarimu sutartis su futbolininku nutraukta.

### Vėlesnė karjera
Grįžęs į Balkanus 2019–2020 m. sezone rungtyniavo FK Shkupi, o 2020–2022 m.	atstovavo Vllaznia Shkodër.

## Pasiekimai
### Klubiniai
;su KF Shkëndija
* **[[Makedonijos pirmoji lyga|Makedonijos Pirma lyga]]: 1**
: Čempionas: 2017–18
* **[[Makedonijos futbolo taurė]]: 1**
: Nugalėtojas: 2017–18

## Išnašos

## Nuorodos
* SOCCERWAY
* Transfermarkt
* FK ŽALGIRIO svetainė
* lietuvosfutbolas.lt
* Globalsportsarchive
Post scriptum

**Post scriptum** (sutrump. **P. S.**, ) – lotyniškas posakis, vartojamas po tekstu siekiant paminėti svarbią mintį, kuri buvo užmiršta, t. y. prierašas prie teksto. Tai gali būti sakinys, paragrafas, taip pat gali būti naudojamas knygoje arba esė.

Antrąsyk naudojama **P. S.** santrumpa gali būti žymima kaip **PSS** (), **PPS** (), **PPPS** (), taip pat naudojama ***Ad infinitum*** ().

## Šaltiniai
Anno Domini

**Anno Domini**, trumpinys **AD** () – viduramžių lotynų kalbos frazė, naudojama nusakyti metų skaičiui pagal Grigaliaus ir Julijaus kalendorius, reiškianti metus po Kristaus gimimo, t. y. mūsų eroje. Tai santrumpa iš ilgesnio žodžių junginio *Anno Domini nostri Jesu Christi* (). Jo antonimas (pagal laiką) yra *Ante Christum natum*, arba trumpinys *AC*  ().

## Istorija

*Anno Domini* apibūdinama kalendoriaus era grindžiama tradicine samprata apie Jėzaus Nazariečio gimimo metus, kai AD skaičiuoja metus nuo šios epochos pradžios, o AC – metus prieš eros pradžią. Šioje schemoje nėra nulinių metų, todėl 1 m. metai „po Kristaus“ iš karto seka po 1 m. „prieš Kristų“. Tokią datavimo sistemą 525 m. sukūrė Romos vienuolis Dionisijus Mažasis (*Dionysius Exiguus*), tačiau ji plačiau neprigijo iki 800 m.

## Pavyzdžiai


Vaizdas:Zuerich quarter ducat 1712 132283.jpg|Įrašas šveicariškos monetos reverse, 1712 m.
Vaizdas:WAK Treffurt - Wappentafel am Rathaus.jpg|Trefurto herbas, Tiuringija, 1549 m.
Vaizdas:20140514 Gevelsteen Hervormde Kerk Tytsjerk Fr NL.jpg|Ant bažnyčios sienos Fryzijoje
Vaizdas:Kaple sv. Krize Hodonin 05.jpg|Koplyčios statinio detalė, Hodonynas (Čekija)
Vaizdas:Jesteburg - Brunnen (cropped) Wappen Löwenstein 1877.jpg|Herbas Jesteburge, Žemutinė Saksonija
Vaizdas:Caen 9 place Saint-Sauveur lucarne datée 1818.JPG|Įrašas virš lango Kane (Prancūzija), 1818 m.


## Šaltiniai